Ford Focus rafbíllinn hlaut Green Car Vision verðlaunin Ford Focus rafbíllinn hlaut í vikunni Green Car Vision verðlaunin á bílasýningunni í Washington . Það er Green Car Journal tímaritið sem veitir verðlaunin þeim bíl sem þykir vera mest lýsandi fyrir samgöngur framtíðarinnar , en er ekki enn fáanlegur á almennum markaði . Ford Focus rafbíllinn er væntanlegur á almennan markað í lok 2011 . Rafbílar eru afar vistvænir í notkun þar sem þeir gefa ekki frá sér neitt koldíoxíð , enda knúnir af rafmótor . Rafmótorinn fær afl sitt úr rafhlöðum sem hlaðnar eru heimavið eða á sérstökum hleðslustöðvum . Bílaframleiðendur keppast nú við að þróa nýja rafbíla , og nýta til þess þekkinguna sem hlaust af þróun fyrstu kynslóð rafbíla á tíunda áratugnum . Rafbílar eru sérstaklega ódýrir í rekstri og eru margfalt ódýrari í rekstri en bílar sem ganga fyrir annars konar orku . Sjá nánar á ; www.green.autoblog.com